stanford-oval/wikipedia huggingface dataset:
ริการ์โด มาร์ติเนลิ

ประธานาธิบดีปานามาใน ค.ศ. 2009 ถึง 2014
ระวังสับสนกับ ริกการ์โด มาร์ตีเนลลี
| ริการ์โด มาร์ติเนลิ |
| --- | --- |
มาร์ติเนลิใน ค.ศ. 2013

 ประธานาธิบดีปานามา คนที่ 36
ดำรงตำแหน่ง 1 กรกฎาคม ค.ศ. 2009 – 1 กรกฎาคม ค.ศ. 2014
รองประธานาธิบดี: ฮวน การ์โลส บาเรลา
ก่อนหน้า: มาร์ติน ตอร์ริโฮส
ถัดไป: ฮวน การ์โลส บาเรลา
 
ข้อมูลส่วนบุคคล
เกิด: ริการ์โด อัลเบร์โต มาร์ติเนลิ เบร์โรกัล  (1951-03-11) 11 มีนาคม ค.ศ. 1951 (73 ปี) ปานามาซิตี ประเทศปานามา
พรรคการเมือง: กัมบิโอเดโมกราติโก (จนถึง ค.ศ. 2020) เรอาลิซันโดเมตัส (2021–ปัจจุบัน) 
คู่สมรส: มาร์ตา ลินาเรส (1978–ปัจจุบัน)
ศิษย์เก่า: มหาวิทยาลัยอาร์คันซอ (BSBA)
ศาสนา: โรมันคาทอลิก

ริการ์โด อัลเบร์โต มาร์ติเนลิ เบร์โรกัล GColIH (สเปน: Ricardo Alberto Martinelli Berrocal; เกิดวันที่ 11 มีนาคม ค.ศ. 1951) เป็นนักการเมืองและนักธุรกิจชาวปานามาที่ดำรงตำแหน่งประธานาธิบดีปานามาคนที่ 36 ใน ค.ศ. 2009 ถึง 2014
มาร์ติเนลิถูกตัดสินในจำคุกสิบปีใน ค.ศ. 2024 ฐานยักยอกกองทุนสาธารณะและฟอกเงิน ขณะดำรงตำแหน่งประธานาธิบดี เขาถูกกล่าวหาว่าใช้เงินสาธารณะซื้อสื่อปานามาหลายแห่งใน ค.ศ. 2010 เขามีส่วนเกี่ยวข้องในคดีทุจริตอื่น ๆ อีกหลายคดีระหว่างดำรงตำแหน่งประธานาธิบดี (Odebrecht, นิวบิสซิเนส, ไฟแนนเชียลแปซิฟิก, บลูแอปเปิล และอื่น ๆ) เขายังต้องเผชิญกับการสอบสวนหลายครั้ง
ชีวิตช่วงต้น

ริการ์โด มาร์ติเนลิ เกิดที่ปานามาซิตี โดยเป็นบุตรในริการ์โด มาร์ติเนลิ ปาร์ดีนี กับโกลเรีย เบร์โรกัล ฟาเบร์กา พ่อของเขามีเชื้อสายอิตาลี ส่วนแม่มีเชื้อสายสเปน เขาเรียนจบชั้นมัธยมศึกษาที่โรงเรียนทหารสแตนตันที่สแตนตัน รัฐเวอร์จิเนีย สหรัฐ ต่อมาใน ค.ศ. 1973 เขาจบการศึกษาด้านบริหารธุรกิจบัณฑิตจากมหาวิทยาลัยอาร์คันซอ ซึ่งเขาเป็นสมาชิกภราดรภาพ Sigma Nu
ชีวิตส่วนตัว

ใน ค.ศ. 1978 มาร์ติเนลิแต่งงานกับมาร์ตา ลินาเรส โดยให้กำเนิดลูกสามคน ได้แก่ ริการ์โด อัลเบร์โต มาร์ติเนลิ ลินาเรส, ลุยส์ เอนริเก มาร์ติเนลิ ลินาเรส และกาโรลินา มาร์ติเนลิ ลินาเรส ริการ์โดกับลุยส์ เอนริเก ถูกกล่าวหาว่ารับเงินอย่างน้อย 22 ล้านดอลลาร์สหรัฐจากบริษัทบราซิลชื่อ Odebrecht ที่มีความเกี่ยวข้องกับเรื่องอื้อฉาวเกี่ยวกับการทุจริตมากมาย เงินนั้นถูกนำไปซ่อนอยู่ในบัญชีธนาคารที่ประเทศสวิตเซอร์แลนด์
แหล่งข้อมูลอื่น

เว็บไซต์ทางการของริการ์โด มาร์ติเนลิ เก็บถาวร 2023-09-08 ที่ เวย์แบ็กแมชชีน (ในภาษาอังกฤษ/สเปน)
ชีวประวัติอย่างเป็นทางการของริการ์โด มาร์ติเนลิ เก็บถาวร 2020-11-28 ที่ เวย์แบ็กแมชชีน (ในภาษาอังกฤษ/สเปน)
Biography by CIDOB Foundation (ในภาษาสเปน)
Tupolitica.com News เก็บถาวร มีนาคม 14, 2009 ที่ เวย์แบ็กแมชชีน (ในภาษาสเปน)
Progress is proof that hunger can be eliminated[ลิงก์เสีย] ในภาษาอังกฤษ
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  สหรัฐ
รามอน ซัมเปโดร

| รามอน ซัมเปโดร |
| --- | --- |
อนุสรณ์ระลึกถึงรามอน ซัมเปโดร
เกิด: รามอน ซัมเปโดร คามัน (Ramón Sampedro Cameán) 05 มกราคม ค.ศ. 1943(1943-01-05) ปอร์โตโดโซน, กาลีเซีย, ประเทศสเปน
เสียชีวิต: 12 มกราคม ค.ศ. 1998(1998-01-12) (55 ปี) บอยโร, กาลีเซีย, ประเทศสเปน
สาเหตุเสียชีวิต: ฆ่าตัวตายภายใต้ความช่วยเหลือของบุคคลอื่น
สัญชาติ: สเปน
อาชีพ: กะลาสี
มีชื่อเสียงจาก: กรณีสิทธิในการเสียชีวิต
รามอน ซัมเปโดร คามัน (สเปน: Ramón Sampedro Cameán; 5 มกราคม 1943 – 12 มกราคม 1998) เป็นกะลาสีและนักเขียนชาวสเปน ซัมเปโดรกลายเป็นอัมพาตร่างกายท่อนล่างตั้งแต่อายุ 25 ปี (เมื่อวันที่ 23 สิงหาคม 1968) หลังประสบอุบัติเหตุขณะดำน้ำ นับจากนั้นเป็นเวลาตลอด 29 ปี เขาพยายามต่อสู้เพื่อรับการฆ่าตัวตายภายใต้ความช่วยเหลือของแพทย์ (assisted suicide) จนกระทั่งเขาฆ่าตัวตายด้วยการรับพิษจากพอแทสเซียมไซยาไนด์ในปี 1998 ภายใต้ความช่วยเหลือของเพื่อนเขา
ซัมเปโดรวัยหนุ่มกระโดดน้ำลงจากหินใกล้กับบ้านเขาซึ่งอยู่ในหมู่บ้านชาวประมงในภูมิภาคกาลีเซียของสเปน ศีรษะของเขาโหม่งเข้ากับแผ่นดินใต้น้ำอย่างรุนแรงเพราะความผิดพลาดในการประเมินความลึกของน้ำในขณะนั้น จนได้รับบาดเจ็บที่ไขสันหลัง ส่งผลให้มีอาการอัมพาตตั้งแต่ใต้คอลงมา ซัมเปโดรได้ยื่นเรื่องต่อศาลท้องถิ่นและศาลสูงของสเปน ไปจนถึงศาลว่าด้วยสิทธิมนุษยชนของคณะกรรมการยุโรป ในเมืองสตราสบูร์กเพื่อได้สิทธิ์ในการจบชีวิตตนเองโดยถูกต้องตามกฎหมาย ภายใต้ความต้องการที่จะปลิดชีวิตตัวเองแต่ไม่สามารถกระทำการฆ่าตัวตายเองโดยปราศจากการช่วยเหลือจากบุคคลอื่นอันเนื่องมาจากภาวะอัมพาต
การเสียชีวิต

ซัมเปโดรเสียชีวิตในวันที่ 12 มกราคม 1998 ในเมืองโบอีโร ประเทศสเปน ด้วยภาวะพิษจากพอแทสเซียมไซยาไนด์ หลายวันถัดมา รามอนา มาไนโร (Ramona Maneiro) ถูกจับกุมและคาดโทษความผิดฐานช่วยเหลือซัมเปโดรให้ฆ่าตัวตาย  อย่างไรก็ตาม ซัมเปโดรวางแผนการฆ่าตัวตายโดยแบ่งขั้นตอนและการกระทำต่าง ๆ ย่อย ๆ ให้กับเพื่อนเขาและตัวเขาเอง ส่วนย่อยต่าง ๆ นี้เล็กมากจนทำให้ยากต่อการที่บุคคลที่เกี่ยวข้องจะถูกจับกุมได้ ท้ายที่สุดมาไนโรได้รับการปล่อยตัวเนื่องจากขาดหลักฐานเพียงพอ และไม่มีการติดตามสืบสวนใด ๆ ต่ออีก
เจ็ดปีต่อมา หลังอายุความหมดลง มาไนโรได้เปิดเผยกับรายการทอล์กโชว์หนึ่ง ยอมรับว่าตนช่วยเตรียมหลอดดื่มและเครื่องดิ่มผสมไซยาไนด์ให้กับซัมเปโดร รวมถึงเปิดวิดีโอที่อัดขณะซัมเปโดรกล่าวคำพูดสุดท้ายก่อนดื่มไซยาไนด์โดยที่เธอเป็นคนอัดวิดีโอนั้น รวมถึงเธอได้ปล่อยจดหมายเปิดผนึกว่าด้วยสิทธิในการตาย จนเกิดข้อถกเถียงในสังคมสเปนยุคนั้น และนำไปสู่การตั้งคณะกรรมการพิจารณาการุณยฆาตในรัฐสภาในปี 1999
งานเขียน

ซัมเปโดรเขียนหนังสือที่เกี่ยวข้องกับกรณีสิทธิในการตายไว้สองเล่มสำคัญ คือ
Sampedro, Ramón (1996). Cartas desde el infierno [Letters From Hell] (ภาษาสเปน). Planeta. ISBN 978-84-08-05632-4.
Sampedro, Ramón (1998). Cando eu caia [When I Fall] (ภาษากาลิเซีย). Edicións Xerais. ISBN 978-84-8302-260-3.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Ramón Sampedro
| ด ค กกรณีทางจริยธรรมแพทย์ |
| --- | --- |
การฆ่าตัวตาย   ภายใต้การช่วยเหลือของแพทย์ :  เบตตี และ จอร์จ คูมเบียส์  แดกซ์ คอเวิร์ท  จีโอฟานนี นูโวลี  ซู โรดริเกซ  รามอน ซัมเปโดร  ปีเอร์จีออร์โจ เวลบี  แจ็ก เควอร์เกียน 
การุณยฆาต/ การระงับการรักษาทางการแพทย์:  แอนดรูว์ เบดเนอร์  ทอนี แบลนด์  แครอล คาร์  กฎหมายทารกโด  เอลูอานา เองกลาโร  จูน ฮาร์ทลี  วินเซนต์ แลมเบิร์ท  รอเบิร์ท ลาทิเมอร์  ทารกเอ็ม  แฮเล พูทร์  คาเรน แอนน์ ควินแลน  กรณีเทร์รี ไชโว  กลอเรีย เทย์เลอร์ 
ความเห็นทางการแพทย์ ที่ขัดกับของ ผู้ป่วย/ผู้ปกครอง/ผู้พิทักษ์:  คดีระหว่างเบทานคอร์ทกับทรินิทัส  คดีระหว่างรัฐแมสซาชูเซตส์กับทวิทเชลล์  มอร์เดชาย ดอฟ บรอดี  คดีระหว่างแลนทซ์กับโคลแมน  กรณีแอลฟี อีแวนส์  กรณีชาร์ลี การ์ด  เทียร์ฮัสแฮปเทกีริส  รอม ฮูเบน  กรณีซัน ฮัดซัน  ทารกเค  กรณีอัชยา คิง  เจสซี คูชิน  กรณีจอเซฟ มาราชลี  กรณีจาฮี แม็กมัธ  กรณีสปีโร นิโกลูซอส  กรณีอรุณา ศานบาค  เดวิด เวตเตอร์ 
การยินยอมโดยรับทราบ ในการเข้ารับการรักษา:  การรักษาแอชลีย์  ความสามารถกิลลิก  คดีความแมเรียน  คดีระหว่างสโรลนดอร์ฟ กับสมาคมโรงพยาบาลนิวยอร์ก  คริสเตียน วึลลิง 
การวิจัย:  อัลเบิร์ท สตีเวนส์  การทดลองทางตจวิทยาของออลเบิร์ท คลิกแมน  การรักษาด้วยดีพสลีพ  การพิจารณาคดีแพทย์  การทดลองซิฟิลิสในกัวเตมาลา  เฮนเรียตตา แล็กส์  การทดลองฉายรังสีต่อมนุษย์  เจ. มาเรียน ซิมส์  เจส เกลซิงเงอร์  จอเซฟ กิลเบิร์ท ฮามิลทัน  คดีระหว่างมัวเร กับ สภามหาวิทยาลัยแคลิฟอร์เนีย  ศัลยศาสตร์เพื่อวัตถุประสงค์ทางจิตเวชศาสตร์  การทดลองกับชาวอเมริกันผิวดำ  การทดลองของมิลแกรม  การศึกษามอนสเตอร์  การทดลองไอโอดีนกัมมันตรังสี  การวิจัยมะเร็งที่สกิดโรว์  การทดลองเรือนจำสแตนฟอร์ด  งานวิจัยฉบับที่ 329  การฉีดพลูโทเนียม  การทดลองเรื่องซิฟิลิสที่ทัสคีกี  โรงเรียนสเกตวิลโลว์บรูค  คดีระหว่างกรีนเบิร์ก กับสถาบันวิจัยโรงพยาบาลเด็กไมอามี 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิตาลี  อิสราเอล  สหรัฐ  ญี่ปุ่น  กรีซ  เกาหลี  เนเธอร์แลนด์  โปรตุเกส 
วิชาการ:  CiNii 
อื่น ๆ:  IdRef 
แผ่นป้ายระลึกถึงการเสียชีวิตของซัมเปโดรในอัสฟูร์นัส (As Furnas)
ราชอาณาจักรกัสติยา

ระวังสับสนกับ ราชบัลลังก์กัสติยา
ราชอาณาจักรกัสติยา (สเปน: Reino de Castilla) เป็นราชอาณาจักรของยุคกลางของคาบสมุทรไอบีเรียที่เริ่มก่อตัวเป็นอิสระขึ้นในคริสต์ศตวรรษที่ 9 โดยการเป็นอาณาจักรเคานต์แห่งกัสติยาที่เป็นอาณาจักรบริวาร (vassal) ของราชอาณาจักรเลออน ชื่อ "กัสติยา" มาจากคำที่ว่าแปลว่าปราสาท เพราะในบริเวณนั้นมีปราสาทอยู่หลายปราสาท กัสติยาเป็นราชอาณาจักรหนึ่งที่ต่อมาก่อตั้งขึ้นเป็นราชบัลลังก์กัสติยาและราชบัลลังก์สเปนในที่สุด
การสืบราชบัลลังก์ > ราชวงศ์ฆิเมเนซ

พระเจ้าเฟร์นันโดที่ 1 แห่งเลออน อดีตเคานต์แห่งกัสติยาได้ขึ้นเป็นกษัตริย์แห่งเลออนตามสิทธิ์ของซันชาแห่งเลออนผู้เป็นภรรยา เมื่อพระองค์สิ้นพระชนม์ กัสติยาและเลออนถูกแยกเพื่อแบ่งให้แก่พระราชโอรส
พระเจ้าซันโชที่ 2 แห่งกัสติยาและเลออน สืบทอดกัสติยาต่อจากพระราชบิดา ทรงอภิเษกสมรสกับอัลเบร์ตาแต่ไร้พระโอรสธิดา
พระเจ้าอัลฟอนโซที่ 6 แห่งกัสติยาและเลออน สืบทอดเลออนต่อจากพระเจ้าเฟร์นันโดที่ 1 ผู้เป็นพระราชบิดา ต่อมาได้สืบทอดกัสติยาต่อจากพระเชษฐาและขึ้นครองตำแหน่งเป็นกษัตริย์แห่งเลออนและกัสติยา พระมเหสีของพระเจ้าอัลฟอนโซคืออาแญ็สแห่งอากีแตน ซึ่งเป็นบุตรสาวของกีโยมที่ 8 ดยุคแห่งอากีแตนและอาจจะสิ้นพระชนม์ก่อนพระองค์ พระเจ้าอัลฟอนโซจึงอภิเษกสมรสใหม่กับกงสต็องซ์แห่งบูร์กอญ ทั้งคู่มีพระโอรสธิดาด้วยกันหลายคน แต่มีเพียงพระธิดาคนเดียวที่มีชีวิตรอดจนถึงวัยผู้ใหญ่ เมื่อกงสต็องซ์สิ้นพระชนม์ พระองค์อภิเษกสมรสใหม่กับหญิงชื่อแบร์ตาซึ่งต่อมาสิ้นพระชนม์เช่นกัน พระองค์จึงอภิเษกสมรสอีกครั้งกับหญิงชื่ออิซาเบลที่ภายหลังสิ้นพระชนม์ พระองค์จึงอภิเษกสมรสใหม่กับหญิงชื่อเบียทริซที่สิ้นพระชนม์หลังพระองค์
สมเด็จพระราชินีนาถอูร์รากาที่ 1 แห่งกัสติยาและเลออน สืบทอดตำแหน่งต่อจากพระราชบิดา พระสวามีคนแรกของพระนางคือแรมงแห่งบูร์กอญซึ่งสิ้นพระชนม์ก่อนพระนางจะขึ้นครองราชย์ ต่อมาทรงอภิเษกสมรสกับพระเจ้าอัลฟอนโซที่ 1 แห่งอารากอนและนาวาร์ ซึ่งเป็นการสมรสที่เกิดจากความไม่เต็มใจ หลังทั้งคู่แยกกันอยู่ พระนางมีคนรักและมีบุตรนอกสมรสด้วยกัน
การสืบราชบัลลังก์ > ราชวงศ์บูร์กอญ

พระเจ้าอัลฟอนโซที่ 7 แห่งกัสติยาและเลออน สืบทอดตำแหน่งจากพระราชมารดา พระองค์อภิเษกสมรสกับบารังเก-ราแห่งบาร์เซโลนาซึ่งสิ้นพระชนม์ในเวลาต่อมา พระองค์จึงอภิเษกสมรสใหม่กับริเชซาแห่งโปแลนด์ พระเจ้าอัลฟอนโซนำธรรมเนียมการแบ่งราชอาณาจักรให้แก่พระโอรสกลับมาใช้อีกครั้ง
พระเจ้าซันโชที่ 3 แห่งกัสติยา สืบทอดกัสติยาต่อจากพระราชบิดา ทรงสมรสกับบลังกาแห่งนาวาร์
พระเจ้าอัลฟอนโซที่ 8 แห่งกัสติยา สืบทอดตำแหน่งต่อจากพระราชบิดา  พระองค์อภิเษกสมรสกับเอเลนอร์แห่งอังกฤษ พระธิดาของพระเจ้าเฮนรีที่ 2 แห่งอังกฤษ
พระเจ้าเอ็นริเกที่ 1 แห่งกัสติยา สืบทอดตำแหน่งต่อจากพระราชบิดา พระองค์ไม่ได้อภิเษกสมรสและสิ้นพระชนม์ตอนพระชนมายุ 13 พรรษา
สมเด็จพระราชินีนาถเบเรงเก-ลาแห่งกัสติยา สืบทอดตำแหน่งต่อจากพระอนุชา พระองคเคยสมรสกับคอนราทที่ 2 ดยุคแห่งชวาเบินแต่การสมรสไม่สมบูรณ์เมื่อคอนราทถึงแก่กรรมเสียก่อน พระองค์ได้อภิเษกสมรสกับพระเจ้าอัลฟอนโซที่ 9 แห่งเลออน ลูกพี่ลูกน้องชั้นที่หนึ่งที่อยู่ห่างกันหนึ่งขั้นเพื่อรักษาสันติภาพระหว่างสองราชอาณาจักร สมเด็จพระสันตะปาปาไม่ยอมรับการแต่งงานด้วยเหตผลว่าเป็นการร่วมประเวณีกันของญาติใกล้ชิด การสมรสถูกประกาศให้เป็นโมฆะ แต่พระราชบุตรของทั้งคู่ได้รับการพิจารณาให้เป็นบุตรตามกฎหมาย เมื่อพระอนุชาสิ้นพระชนม์ พระนางกลัวว่าอดีตพระสวามีจะพยายามอ้างสิทธิ์ในบัลลังก์ ทรงตระหนักได้ว่ากัสติยาจำเป็นต้องมีผู้นำทางทหารที่แท้จริงจึงทรงสละบัลลังก์ให้พระราชโอรส
พระเจ้าเฟร์นันโดที่ 3 แห่งกัสติยา สืบทอดตำแหน่งต่อจากพระราชมารดาที่สละราชบัลลังก์แต่ยังคงอยู่เคียงข้างพระองค์ในฐานะที่ปรึกษาของกษัตริย์ เมื่อพระราชบิดาผู้เป็นกษัตริย์แห่งเลออนสิ้นพระชนม์ พระองค์ได้ยกราชอาณาจักรให้พระธิดาทั้สองที่เกิดจากพระมเหสีคนแรก อดีตพระราชินีเบเรงเกลาได้ทำการเจรจาต่อรองจนสุดท้ายพระธิดาทั้งสองยอมรับเงินก้อนโตเพื่อแลกกับการสละสิทธิ์ในบัลลังก์ พระเจ้าเฟร์นันโดจึงขึ้นเป็นกษัตริย์แห่งเลออน ทำให้ราชสำนักกัสติยาและเลออนถูกผสานรวมกันและถูกมองว่าเป็นจุดเริ่มต้นของราชบัลลังก์กัสติยา พระเจ้าเฟร์นันโดอภิเษกสมรสกับอลิซาเบธแห่งชวาเบิน เมื่อพระนางสิ้นพระชนม์กษัตริย์ได้อภิเษกสมรสใหม่กับฌวน เคาน์เตสแห่งปงตีเยอ
ดูเพิ่ม

ราชอาณาจักร
แผนที่คาบสมุทรไอบีเรียในปี ค.ศ. 1037
แผนที่ของคาบสมุทรไอบีเรียในปี ค.ศ. 1150 สีม่วงอ่อนคือราชอาณาจักรกัสติยา
ลามาฆาเดสนูดา

ภาพวาด ลามาฆาเดสนูดา ของโกยา
ภาพวาด ลามาฆาเบสติดา ของโกยา
ลามาฆาเดสนูดา (สเปน: La maja desnuda) เป็นภาพวาดของฟรันซิสโก โกยา จิตรกรสัจนิยมในคริสต์ศตวรรษที่ 19 ซึ่งมีด้วยกันสองภาพ คือภาพ ลามาฆาเบสติดา และภาพ ลามาฆาเดสนูดา ซึ่งเป็นภาพของดัชเชสแห่งอัลบา (Duchess of Alba) นอนพิงหมอนมือสองข้างประสานหลังศีรษะ มีอิริยาบถผ่อนคลาย รูปร่างที่สมส่วนงดงามกลมกลืน ภาพทั้งสองเกิดขึ้นจากความตั้งใจของจิตรกรหนุ่มโกยาในเวลานั้นที่เขียนภาพเปลือยออกมาภายหลัง โดยที่ทั้งสองมีความสนิทใกล้ชิดกัน
ดูเพิ่ม

ลามาฆาเบสติดา
แหล่งข้อมูลอื่น

La maja vestida/La maja desnuda เก็บถาวร 2007-06-17 ที่ เวย์แบ็กแมชชีน
ลิกาเดปอร์ติบาอาลาฮูเอเลนเซ

ลิกาเดปอร์ติบาอาลาฮูเอเลนเซ (สเปน: Liga Deportiva Alajuelense) เป็นสโมสรกีฬาในประเทศคอสตาริกา ตั้งอยู่ที่อาลาฮูเอลา ก่อตั้งเมื่อวันที่ 18 มิถุนายน ค.ศ. 1919 ปัจจุบันกำลังลงเล่นอยู่ในลิกา เอเฟเปเด
ลาโกวามีริง

| ลาโกวามีริง |
| --- | --- |
ลาโกวามีริง
ที่ตั้ง: ประเทศบราซิลและอุรุกวัย
พิกัด: 32°45′S 52°50′W﻿ / ﻿32.750°S 52.833°W﻿ / -32.750; -52.833
ชนิด: ลากูนแบบชะวากทะเล
แหล่งน้ำไหลออก: ช่องแคบ São Gonçalo

ช่วงยาวที่สุด: 174 กิโลเมตร (108 ไมล์)
ช่วงกว้างที่สุด: 10 ถึง 35 กิโลเมตร (6 ถึง 22 ไมล์)
พื้นที่พื้นน้ำ: 3,750 ตารางกิโลเมตร (1,450 ตารางไมล์)
ลาโกวามีริง
ลาโกวามีริง (โปรตุเกส: Lagoa Mirim) หรือ ลากูนาเมริน (สเปน: Laguna Merín) เป็นทะเลสาบทางตอนใต้ของรัฐรีโอกรันดีโดซูล ประเทศบราซิล จนถึงทางตะวันออกของประเทศอุรุกวัย มีความยาวราว 108 ไมล์ (174 กม.) และความกว้างราว 6 ถึง 22 ไมล์ (35 กม.) เป็นทะเลสาบรูปร่างยาวและแคบ
ข้อมูล

บทความนี้ ประกอบด้วยข้อความจากสิ่งพิมพ์ซึ่งปัจจุบันเป็นสาธารณสมบัติ: Lamoureux, Andrew Jackson (1911). "Brazil" .  ใน Chisholm, Hugh (บ.ก.). สารานุกรมบริตานิกา ค.ศ. 1911. Vol. 4 (11 ed.). สำนักพิมพ์มหาวิทยาลัยเคมบริดจ์. pp. 439–442.
ลุยส์ ซัวเรซ (แก้ความกำกวม)

ลุยส์ ซัวเรซ (สเปน: Luis Suárez) อาจหมายถึง:
ลุยส์ อัลเบร์โต ซัวเรซ ดีอัซ (เกิด ค.ศ. 1987) นักฟุตบอลชาวอุรุกวัย ปัจจุบันเล่นอยู่กับสโมสรฟุตบอลลิเวอร์พูล
ลุยส์ ซัวเรซ เฟร์นันเดซ (เกิด ค.ศ. 1924) นักประวัติศาสตร์ชาวสเปน
ลุยส์ ซัวเรซ มีรามอนเตส (เกิด ค.ศ. 1935) อดีตนักฟุตบอลสโมสรฟุตบอลบาร์เซโลนา อินเตอร์มิลาน และนักฟุตบอลและผู้จัดการทีมชาติสเปน
ลุยส์ เฟร์นันโด ซัวเรซ (เกิด ค.ศ. 1959)  ผู้จัดการทีมฟุตบอลชาวโคลอมเบีย
ลาโดส

| --- | --- |

ประเทศ: ประเทศสเปน
พื้นที่แพร่ภาพ: ทั่วประเทศและอันดอร์รา
เครือข่าย: สถานีโทรทัศน์แห่งชาติสเปน
แบบรายการ
ภาษา: ภาษาสเปน
ระบบภาพ: 1080i HDTV
ความเป็นเจ้าของ
เจ้าของ: บรรษัทการกระจายเสียงและแพร่ภาพแห่งสเปน
ประวัติ
เริ่มออกอากาศ: 15 พฤศจิกายน พ.ศ. 2509 (57 ปี)
ลิงก์
เว็บไซต์: rtve.es/television/
ออกอากาศ

ภาคพื้นดิน
ดิจิทัล: สเปน : ขึ้นอยู่กับแต่ละจังหวัด อันดอร์รา : 42
เคเบิลทีวี
โมบิสตาร์ เตเบ: ช่อง 2
โอโน: ช่อง 2
ทีวีดาวเทียม
กานัลปลุส: ช่อง 12
 
ลาโดส (สเปน: La 2) เป็นสถานีโทรทัศน์ในรูปแบบฟรีทีวี เพื่อใช้ในการออกอากาศของสเปน ออกอากาศครั้งแรกเมื่อวันที่ 15 พฤศจิกายน พ.ศ. 2509 เป็นช่องที่สองของ Televisión Española (TVE) ซึ่งเป็นสถานีโทรทัศน์สาธารณะของประเทศสเปน รายการจากส่วนกลาง โดยมุ่งเน้นรายการโทรทัศน์เชิงวัฒนธรรม และรายการบริการสาธารณะเมื่อเปรียบเทียบกับ La 1 เป็นช่องในเครือ ซึ่งเป็นช่องทั่วไป การถ่ายทำรายการและการผลิตรายการของช่องเพียงบางส่วน ผลิตขึ้นในห้องส่งของ San Cugat del Vallés ใน แคว้นกาตาลุญญา
ช่องนี้เริ่มออกอากาศในปี ค.ศ. 1966 ด้วยความถี่ UHF ขณะที่ RTVE กำลังทำการทดลองออกอากาศเบื้องต้นบนแบนด์นั้น ช่องรายการในประเทศสเปนจึงเรียกกันติดปาก ว่า "UHF" (อู อาเช เอเฟ) นอกจากนี้ยังมีชื่ออื่นๆ เช่น "Cadena II", "Segunda Cadena", "Segundo Programa" หรือ "TVE-2" จนกระทั่งมีการนำชื่อ "La 2" มาใช้ในช่วงปี ค.ศ. 1990 พร้อมกับดำเนินงานเครือข่ายสถานีโทรทัศน์ระดับเอกชน
แหล่งข้อมูลอื่น

เว็บไซต์หลัก (สเปน)
ราชอาณาจักรเลออน

ราชอาณาจักรเลออน (สเปน: Reino de León) หรือ ราชอาณาจักรยิออง (เลออน: Reinu de Llïón) เป็นราชอาณาจักรที่ตั้งอยู่บนคาบสมุทรไอบีเรีย สถาปนาขึ้นเมื่อปี ค.ศ. 910 โดย เจ้าชายคริสเตียนแห่งอัสตูเรียส ที่ล่มสลายลงไปก่อนหน้านี้ โดยเลออนเป็นหนึ่งในแกนนำที่ช่วยขับไล่ชาวมุสลิมออกไปจากสเปน และภายหลังได้รวมเป็นส่วนหนึ่งกับราชบัลลังก์กัสติยาในปี ค.ศ. 1230
การสืบราชบัลลังก์ > ราชวงศ์อัสตูเรียส-เลออน

พระเจ้าการ์ซิอาที่ 1 พระโอรสคนที่สองของพระเจ้าอัลฟอนโซมหาราช กษัตริย์แห่งอัสตูเรียส ทรงอภิเษกสมรสกับหญิงนามว่ามูเนียโดนา แต่ไม่มีพระโอรสธิดาด้วยกัน
พระเจ้าออร์ดอญโญที่ 2 สืบทอดตำแหน่งต่อจากพระเชษฐา โดยที่ทรงเป็นกษัตริย์แห่งกาลิเซียอยู่แล้ว ทรงอภิเษกสมรสสามครั้ง ครั้งแรกกับเอลบิรา เมเนนเดซ บุตรสาวของขุนนางกาลิเซียที่สิ้นพระชนม์โดยมีพระโอรสธิดาห้าคน ต่อมาพระเจ้าออร์ดอญโญอภิเษกสมรสกับอาราโกนธา กอนซาเลซซึ่งถูกเขี่ยทิ้งไปอย่างรวดเร็วเพื่อให้พระองค์ได้อภิเษกสมรสใหม่กับซันชา ซันเชสแห่งปัมโปลนา พระเจ้าออร์ดอนโญที่ 2 สิ้นพระชนม์ในปี ค.ศ. 924 พระโอรสของพระองค์ยังเด็กมาก ผู้สืบทอดตำแหน่งต่อจากพระองค์จึงเป็น
พระเจ้าฟรูเอลาที่ 2 สืบทอดตำแหน่งต่อจากพระอนุชา โดยที่ทรงเป็นกษัตริย์แห่งอัสตูเรียสอยู่แล้ว เนื่องจากในตอนที่พระเจ้าออร์ดอญโญที่ 2 สิ้นพระชนม์ พระราชโอรสของพระองค์ยังเด็กมาก ราชอาณาจักรเลออนและกาลิเซียจึงตกเป็นของพระเจ้าฟรูเอลา พระปิตุลาผู้เป็นกษัตริย์แห่งอัสตูเรียส อันเป็นการรวมราชอาณาจักรทั้งสาม (เลออน กาลิเซีย และอัสตูเรียส) เข้าด้วยกันอีกครั้ง พระองค์อภิเษกสมรสกับอูร์รากา บินต์ อับดุลละห์
พระเจ้าอัลฟอนโซที่ 4 แห่งเลออน สืบทอดตำแหน่งต่อจากพระราชบิดา พระองค์อภิเษกสมรสกับโอเนกา ซานเชซแห่งปัมโปลนา ต่อมาทรงสละราชอาณาจักร
พระเจ้ารามิโรที่ 2 สืบทอดตำแหน่งต่อจากพระเชษฐา พระมเหสีคนแรกของพระเจ้ารามิโรคืออาโดซินดา กูติเอร์เรซ และพระมเหสีคนที่สองคืออูร์รากา ซานเชซแห่งปัมโปลนา
พระเจ้าออร์ดอญโญที่ 3 สืบทอดตำแหน่งต่อจากพระราชบิดา พระเจ้าออร์ดอญโญที่ 3 อภิเษกสมรสกับอูร์รากา เฟร์นันเดซ ซึ่งอาจเป็นพระมารดาของพระเจ้าเบร์มุนโดที่ 2 แห่งเลออน แต่ก็เป็นไปได้ที่พระองค์อาจเป็นพระโอรสที่เกิดจากอนุภรรยา
พระเจ้าซันโชที่ 1 สืบทอดตำแหน่งต่อจากพระอนุชาต่างมารดา แต่เพียงสองปีก็ถูกปลดออกจากตำแหน่ง
พระเจ้าออร์ดอญโญที่ 4 แห่งเลออน พระราชโอรสของพระเจ้าอัลฟอนโซที่ 4 ซึ่งขึ้นครองตำแหน่งต่อจากลูกพี่ลูกน้องของตน ทรงอภิเษกสมรสกับอูร์รากา เฟร์นันเดซ
พระเจ้าซันโชที่ 1 กลับมาปกครองอีกครั้ง พระองค์ได้อภิเษกสมรสกับเตเรซา อันซูเรซ
พระเจ้ารามิโรที่ 3 สืบทอดตำแหน่งต่อจากพระราชบิดา พระราชมารดาของพระองค์ถูกส่งตัวเข้าคอนแวนต์ อำนาจในการสำเร็จราชการแผ่นดินแทนพระเจ้ารามิโรน้อยจึงตกเป็นของเอลบิรา พระปิตุจฉา ก่อนจะตกเป็นของพระราชมารดาในเวลาต่อมา พระองค์อภิเษกสมรสกับซันชา โกเมซ
พระเจ้าเบร์มุนโดที่ 2 แห่งเลออน พระราชโอรสของพระเจ้าออร์ดอญโญที่ 3 ซึ่งขึ้นครองตำแหน่งต่อจากลูกพี่ลูกน้องของตน โดยในตอนนั้นทรงเป็นกษัตริย์แห่งกาลิเซียอยู่แล้ว พระมเหสีคนแรกของพระองค์คือเบลัสกีตา รามิเรซ และพระมเหสีคนที่สองคือเอลบิรา การ์ซิอา
พระเจ้าอัลฟอนโซที่ 5 สืบทอดตำแหน่งต่อจากพระราชบิดา กษัตริย์น้อยอยู่ภายใต้การสำเร็จราชการแผ่นดินของพระราชมารดา พระองค์อภิเษกสมรสกับเอลบิรา เมเนนเดซซึ่งสิ้นพระชนม์ในเวลาต่อมา กษัตริย์จึงอภิเษกสมรสใหม่กับอูร์รากา การ์เซส
พระเจ้าเบร์มูโดที่ 3 แห่งเลออน สืบทอดตำแหน่งต่อจากพระราชบิดา พระองค์อภิเษกสมรสกับฆิเมนา ซานเชซ ทั้งคู่ไม่มีทายาทสายตรง
การสืบราชบัลลังก์ > ราชวงศ์ฆิเมเนซ

พระเจ้าเฟร์นันโดที่ 1 แห่งกัสติยาและเลออน พระสวามีของซันชา พระขนิษฐาของพระเจ้าเบร์มูโด ชื่อเดิมคือเฟร์นันโด เคานต์แห่งกัสติยา พระองค์ปราบกองทหารเลออนได้ที่สมรภูมิตามาโรนอันเป็นที่สิ้นพระชนม์ของพระเจ้าเบร์มุนโดที่ 3 และขึ้นครองบัลลังก์แห่งเลออนตามสิทธิ์ของภรรยา หลังพระองค์สิ้นพระชนม์ ราชอาณาจักรถูกแบ่งอีกครั้งให้แก่เหล่าพระโอรสของพระองค์
พระเจ้าอัลฟอนโซที่ 6 สืบทอดราชอาณาจักรเลออนต่อจากพระราชบิดา ต่อมาพระองค์บุกกาลิเซียและได้ขึ้นเป็นกษัตริย์แห่งกาลิเซีย จากนั้นเมื่อพระเชษฐาสิ้นพระชนม์ พระองค์ได้ขึ้นเป็นกษัตริย์แห่งกัสติยาและเลออนที่กลับมารวมกันอีกครั้ง พระเจ้าอัลฟอนโซมีพระมเหสีและอนุภรรยาหลายคน พระมเหสีคนแรกของพระองค์คืออาแญ็สแห่งอากีแตนที่สิ้นพระชนม์โดยไร้พระโอรสธิดา จากนั้นทรงอภิเษกสมรสกับกงส์ต็องส์แห่งบูร์กอญ ลูกพี่ลูกน้องของอาแญ็ส ในเวลาเดียวกันทรงมีความสัมพันธ์ชู้สาวกับฆิเมนา มุญโญซ
สมเด็จพระราชินีนาถอูร์รากาที่ 1 แห่งเลออน สืบทอดตำแหน่งต่อจากพระราชบิดา ในวัยเด็กพระองค์ได้สมรสกับแรมงแห่งบูร์กอญซึ่งถึงแก่กรรมก่อนที่อูร์รากาจะขึ้นครองราชย์ พระองค์ได้อภิเษกสมรสใหม่กับพระเจ้าอัลฟอนโซที่ 1 แห่งอารากอนด้วยความไม่เต็มใจ ไม่นานทั้งคู่ก็หมางเมินกัน อูร์รากามีบุตรนอกสมรสกับคนรักชื่อเปโดร กอนซาเลซ เด ลารา
การสืบราชบัลลังก์ > ราชวงศ์บูร์กอญ

พระเจ้าอัลฟอนโซที่ 7 แห่งเลออนและกัสติยา สืบทอดตำแหน่งต่อจากพระราชมารดา พระองค์อภิเษกสมรสกับบารังเกราแห่งบาร์เซโลนาซึ่งต่อมาสิ้นพระชนม์ กษัตริย์จึงอภิเษกสมรสใหม่กับริเชซาแห่งโปแลนด์ เมื่อทรงสิ้นพระชนม์ราชอาณาจักรของพระองค์ถูกแบ่งให้แก่เหล่าพระราชโอรส
พระเจ้าเฟร์นันโดที่ 2 สืบทอดเลออนและกาลิเซียต่อจากพระราชบิดา พระเจ้าเฟร์นันโดที่ 2 อภิเษกสมรสสามครั้ง พระองค์อภิเษกสมรสครั้งแรกกับอูร์รากาแห่งโปรตุเกสซึ่งต่อมาถูกทอดทิ้ง การสมรสถูกประกาศให้เป็นโมฆะ อูร์รากาได้บวชเป็นแม่ชี พระองค์อภิเษกสมรสครั้งที่สองกับเตเรซา เฟร์นันเดซ ซึ่งสิ้นพระชนม์ในการคลอดพระราชบุตร พระองค์จึงอภิเษกสมรสใหม่กับอูร์รากา โลเปซ เด ฮาโร
พระเจ้าอัลฟอนโซที่ 9 แห่งเลออน สืบทอดตำแหน่งต่อจากพระราชบิดา พระองค์อภิเษกสมรสกับเตเรซาแห่งโปรตุเกส แต่ต่อมาการสมรสถูกประกาศให้เป็นโมฆะ พระองค์อภิเษกสมรสใหม่กับเบเรงเกลาแห่งกัสติยาซึ่งต่อมาได้ขึ้นปกครองกัสติยา ทำให้มีแนวโน้มว่าเลออนกับกัสติยาถูกรวมเข้าด้วยกันอีกครั้ง แต่พระเจ้าอัลฟอนโซไม่ต้องการให้เป็นเช่นนั้น พระองค์จึงยกเลออนให้แก่พระราชธิดาทั้งสองที่เกิดจากพระมเหสีคนแรก แต่ต่อมาเบเรงเกลาได้โน้มน้าวให้สองพี่น้องสละสิทธิ์ในบัลลังก์เลออน ทำให้กัสติยาและเลออนถูกรวมเข้าด้วยกันในท้ายที่สุดภายใต้การปกครองของพระเจ้าเฟร์นันโดที่ 3 แห่งกัสติยา พระราชโอรสของพระองค์
ราชอาณาจักรใหม่เลออน (สีส้ม) ในปี ค.ศ. 910
คาบสมุทรไอบีเรียในปี ค.ศ. 1030 ประกอบด้วยราชอาณาจักรคริสเตียนสองแห่ง คือ ราชอาณาจักรเลออน (กรอบสีส้ม) และราชอาณาจักรปัมโปลนาหรือนาวาร์ (กรอบสีเหลือง)
แผนที่คาบสมุทรไอบีเรียในปี ค.ศ. 1210
ลุยส์ การ์ซิอา

| 0 | 1 | 2 | 3 |
| --- | --- | --- | --- |
 ลุยส์ การ์ซิอาขณะเล่นให้แก่ปูเอบลา
ข้อมูลส่วนตัว
ชื่อเต็ม:  ลุยส์ ฆาบิเอร์ การ์ซิอา ซันซ์
เกิด:   (1978-06-24) 24 มิถุนายน ค.ศ. 1978 (46 ปี)
เกิดที่:  บาดาโลนา สเปน 
สูง:  1.77 ม.
ตำแหน่ง:  ปีก / กองกลางตัวรุก
ชุดเยาวชน
1994–1997:  บาร์เซโลนา
ชุดใหญ่*
| ปี |  ทีม |  ลงเล่น† |  (ประตู)† |
| 1997–2002 |  Barcelona B |  78 |  (27) |
| 1999–2000 |  → Valladolid (loan) |  6 |  (0) |
| 2000 |  → Toledo (loan) |  17 |  (4) |
| 2000–2001 |  → Tenerife (loan) |  41 |  (16) |
| 2001–2002 |  → Valladolid (loan) |  25 |  (7) |
| 2002–2003 |  อัตเลติโกเดมาดริด |  30 |  (9) |
| 2003–2004 |  บาร์เซโลนา |  25 |  (4) |
| 2004–2007 |  ลิเวอร์พูล |  77 |  (18) |
| 2007–2009 |  อัตเลติโกเดมาดริด |  48 |  (2) |
| 2009–2010 |  ราซินเดซันตันเดร์ |  15 |  (0) |
| 2010–2011 |  ปานาซีไนไกส |  14 |  (2) |
| 2011–2012 |  ปูเอบลา |  32 |  (12) |
| 2012–2013 |  อูนัม |  37 |  (4) |
| 2014 |  อัตเลติโกเดโกลกาตา |  13 |  (2) |
ทีมชาติ
| 2005–2006 |  สเปน |  20 |  (4) |
| 2001–2008 |  กาตาลุญญา |  5 |  (3) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 7 ธันวาคม 2014.  † ลงเล่น (ประตู) 
ลุยส์ ฆาบิเอร์ การ์ซิอา ซันซ์ (สเปน: Luis Javier García Sanz) หรือรู้จักในชื่อ ลุยส์ การ์ซิอา เกิดวันที่ 24 มิถุนายน ค.ศ. 1978 เป็นอดีตนักฟุตบอลอาชีพชาวสเปน ส่วนใหญ่เล่นตำแหน่งปีกซ้าย ถึงแม้ว่าเขาจะถนัดซ้าย แต่ก็สามารถใช้เท้าได้ทั้ง 2 ข้างและเล่นลูกบนอากาศได้ดี เขาเล่นให้แก่สโมสรฟุตบอลบาร์เซโลนาและอัตเลติโกเดมาดริดในประเทศบ้านเกิด จากนั้นย้ายไปสโมสรฟุตบอลลิเวอร์พูล ที่เขาได้ชนะในยูฟ่าแชมเปียนส์ลีก
ใน 8 ฤดูกาลในการเล่นฟุตบอลอาชีพ การ์ซิอาลงแข่งในลาลิกา 150 นัด ยิงได้ 22 ประตู เขายังเป็นตัวแทนทีมชาติในการแข่งขันฟุตบอลโลก 2006